Urbanus, episcopus, servus servorum Dei, dilectis filiis priori et fratribus de Charitate, salutem et apostolicam benedictionem. Justis petentium desideriis dignum est nos facilem prebere consensum et vota que orationis tramite non discordant, effectu prosequente complere. Quapropter, dilecti in domino filii, vestris justis postulationibus grato concurrentes assensu, decem libras Vindocinenses vobis, de assensu Buchardi filii sui, percipiendas annis singulis concessit, sicut eas juste et sine controversia possidetis, vobis et ecclesie vestre authoritate apostolica confirmamus et presentis scripti patrocinio communimus, statuentes ut nulli omnino hominum liceat hanc paginam nostre confirmationis infringere, vel ei ausu temerario contra ire. Si quis autem hoc attentare presumpserit indignationem omnipotentis Dei et beatorum Petri et Pauli apostolorum ejus se noverit incursurum. Datum Verone, tertio kalendas februarii.